Wie Besit Die Huis Na 'n Egskeiding? | Jansens Egskeiding Forum
You are here: Home / Wie Besit Die Huis Na 'n Egskeiding?
Wat gebeur in n skeisaak as die huis ter sprake kom. Die huis is in die man se naam en is nog lank nie klaar betaal nie. Daar bly ook twee kinders wat al werk. Kan 'n vrou nog steeds die helfte eis? Die kinders se salarisse is van so 'n aard dat hul nie ander blyplek kan bekostig nie en daarom wil my broer nie graag die huis opgee nie.
'n Skikkingsooreenkoms spreek onder andere gewoonlik aspekte rondom verdeling van onroerende eiendom aan.
Indien die partye binne gemeenskap van goed gesluit is, maak die huis deel uit van die gesamentlike boedel. In so 'n geval is die partye elkeen die eienaar van een helfte onverdeelde aandeel van die eiendom (huis). Die partye kan ooreenkom dat een party die ander se halwe aandeel in die eiendom sal uitkoop en sy/haar halwe aandeel aan die ander party sal oordra, welke gedoen word deur transportprokureurs.
Indien die partye getroud is buite gemeenskap van goedere met uitsluiting van die aanwasbedeling, bly die huis die eiendom van die persoon in wie se naam dit geregistreer is en kan die vrou geen aanspraak daarop maak nie.
'n Huwelik gesluit buite gemeenskap van goedere met insluiting van die aanwasbedeling, beteken dat die totale groei in waarde (aanwas) van elke party se boedel vanaf datum van huweliksluiting tot datum van egskeiding bepaal word. Die waarde van die boedel wat die kleinste groei getoon het, word dan afgetrek van die boedel wat die grootste gegroei getoon het. Die restant word dan in gelyke dele verdeel tussen die man en die vrou.
Die meerderjarige kinders behoort 'n bydrae te maak tot die huishouding te maak (bv. losies te betaal), hoe gering ookal. Kinders moet weet dat, een of ander tyd, hulle selfstandig en onafhanklik moet raak en besef dat Pa en Ma nie vir altyd lewe nie.
Posted in Egskeiding, Kinders, Verdeling van Bates, Voor egskeiding Tagged aanwasbedeling, Divorce, divorce attorney, divorce lawyer, divorce order, Egskeiding, egskeiding advies, EGSKEIDINGLITIGASIE, Egskeidingsbevel, Egskeidingsprokreur, Jacques Jansen
andre adams September 29, 2012 at 6:01 pm | Permalink
my vrou het huis verlaat en is die afgelope 1 jaar en 7mnde in 'n verhouding met ander vrou.egskeidings geding is hangend en sy eis die helfte vans alles.kinders is in my sorg en ek is die primere versorger.ouderdomme dogter 6,seun 11 en dogter 17 jaar oud.geen bydrae word van haar ontvang vir die daaglikse benodighede nie.sal nou die 2de oktober 14 jaar getroud wees.wat is my regte